《答蒋解元芸》
宋代·张汝勤

悠然风月一闲身，健在何妨白发明。
径竹操如人不老，涧芹香与水俱清。
传家老砚孙携去，落笔新诗僧带行。
那得胡床两相对，青灯影里听秋声。

作者简介：张汝勤，字贤夫，号霖溪，开化（今属浙江）人。宋亡不仕，与蒋芸等交往唱酬，何梦桂等为其诗集作序。事见清光绪《开化县志》卷八。今录诗五首。